Bewyse dat "The Great Reset" vinnig nader kom, kan gesien word in die onlangse besluit deur die Amerikaanse voedsel- en dwelmadministrasie om diervleis te verbied, en as die geskiedenis enige aanduiding is, sal dieselfde besluit ook vir ander lande geld. Die Amerikaanse verbod sal na verwagting op 1 April 2024 in werking tree. Ander lande volg gewoonlik daarna in sy spore.
Dié besluit kom op die hakke van herhaalde openbare beroepe deur Bill Gates op die Westerse wêreld om op te hou om regte vleis te eet en oor te skakel na laboratorium-gekweekte sintetiese "beesvleis".
'n Uittreksel uit "Bill Gates & His Fake Solutions to Climate Change," is deur The Defender in April 2021 gepubliseer:
"Een van Bill Gates se mees onlangse promosies is sy voorskrifte van sintetiese voedsel vir ontwikkelde lande as 'n manier om klimaatsverandering te bekamp. In 'n onlangse onderhoud met MIT Technology Review, sê Gates hy dink 'alle ryk lande moet na 100% sintetiese beesvleis oorgaan."
Diereprodukte met natuurlike proteïne moet dus nou vervang word met hoogsverwerkte 'voedsel' wat in laboratoriums gekweek word, soos sintetiese beesvleis, hoender, vis en eiers. Sintetiese biologie word gebruik vir die hervorming van die DNS van 'n organisme om iets heeltemal nuuts te skep, so kom hierdie 'kos' tot stand. Dus praat ons hier al weer van DNS-veranderinge waaraan die mens verder blootgestel moet word. Voldoen die sogenaamde inentings nie genoeg daaraan nie?
Al hoe meer firmas raak betrokke by hierdie vinnig groeiende mark.
Die belaglikheid waarmee die Geldmag vorendag kom om so 'n stap te regverdig maak die saak nog meer deursigtig. Volgens Gates en ander sintetiese beesvleisvoorstanders – en ook nou die FDA - is natuurlike beesvleisproduksie die primêre oorsaak van klimaatsverandering. Die leuen oor klimaatsverandering word al lank gedryf met die doel om te help om die Nuwe Wêreldorde in werking te stel.
Beesvleisverbruik is glo 'onvolhoubaar', volgens Gates en Kie.
Mens sou wou vra: waarom nou al die diere vakant maak en dit ophou eet? Enige regdenkende sou wag tot die bron opgebruik is en dan begin om sintetiese vleis te eet. Gaan hulle werklik weer al die diere langs 'n groot gat doodskiet en met stootskrapers daarin stoot en toegooi soos wat by tye in die geskiedenis gedoen is?
Die sterk aanbeveling om beesvleis met nagemaakte vleis te vervang, word gemaak in Gates se boek "How to Avoid a Climate Disaster: The Solutions We Have and the Breakthroughs We Need," wat in Februarie 2021 vrygestel is.
Natuurlik behoort van die nuutgestigde kunsvleisorganisasies soos Impossible Foods ook aan Gates wat hy saam met Google en Jeff Bezos gestig het. Hoe anders!
Impossible Foods het 14 patente maar sy produkte lyk soos niks wat in die natuur gevind word nie. Dit is waarom die maatskappy 14 patente besit met ten minste nog 100 hangende.
Onthou dat natuurlike kosse nie gepatenteer kan word nie, maar Impossible Foods se produkte kan beslis.
En die skepper hou al die kaarte. Hulle besit die "kos" en is die enigstes wat toegelaat word om die "kos" te maak. Alle sintetiese vleisverbruikers wat nie opsies vir regte kos het nie, sal afhanklik wees van die gepatenteerde ultraverwerkte laboratoriumvullis!
ALLE beesvleisprodukte op die rakke vanaf 2024 sal sinteties wees. Sommige sal glo plantgebaseer wees, terwyl ander bestaan uit weefselselle wat op 'n rooster gekweek word. Maar die volle waarheid word nie vertel nie! Noudat daar genoeg lyke op 'n onderhoubare manier beskikbaar sal wees as gevolg van die gifinspuitings wat NOOIT sal ophou nie, het die satansinstrumente in hierdie bedryf die groenlig gekry om mensvleis te verwerk tot 'sintetiese beesvleis'.
Voedseluitvinders werk ook lankal aan gekweekte vleis uit menslike selle, wat die 1973 distopiese wetenskapfiksiefilm "Soylent Green" terug in ons gedagtes bring. Die fliek speel af in New York in 2022. Die Aarde is erg oorbevolk, en vir lewensonderhoud kry mense rantsoene water en Soylent Green, wat kwansuis 'n hoë-proteïenvoedsel is wat van plankton gemaak word. Op die ou end ontdek jy in hierdie futuristiese nagmerrie-fantasie dat die hoë-proteïen-drankie eintlik van mense gemaak word. Die ironie is dat die film afspeel in die jaar 2022. Nou, in die jaar 2022, werk wetenskaplikes regtig aan laboratorium-gekweekte "vleis" gemaak van menslike selle wat van die binnekant van menslike wange geoes word, soos gerapporteer deur Tech Times in November 2020.
'n Nuwe 'DIY-maaltydstel' wat gebruik kan word om steaks te kweek wat meestal van menslike selle gemaak word, genoem 'Ouroboros Steak', sal glo later beskikbaar gestel word en is vernoem na die sirkelvormige simbool van 'n slang wat bekend is daarvoor dat hy homself stert-eerste eet. Maar is dit nie makliker om sommer "steaks" uit dooie mense te sny nie?
Vir nou en so lank jy kan is dit een van jou beste aksies om jou kos by 'n plaaslike boer te kry om te verseker dat jy niks sinteties inkry nie!
Hierdie artikel is 'n 1 April-grappie. So op die oog af... maar die meeste feite daarin is dinge wat reeds beplan word en glad nie so vergesog is as wat dit klink nie. Mens sou 'n weddenskap wou aangaan dat ons hierdie presiese scenario binne afsienbare tyd met ons eie oë sal aanskou.